Noemí Simonetto de Portela

Noemí Simonetto de Portela (født 1. februar 1926 i Buenos Aires, død 20. februar 2011) var en argentinsk friidrettsutøver som konkurrerte i sprintløp, hekkeløp, lengdehopp og høydehopp. Hun har 11 gullmedaljer fra søramerikanske mesterskap i friidrett gjennom 1940-tallet, og fikk OL-sølv i lengdehopp under Sommer-OL 1948 i London.

 Idrettskarriere 
Simonetto deltok i Søramerikansk mesterskap i friidrett 1941, som ble arrangert i Argentina, og fikk der bronse i lengdehopp og høydehopp, og Argentina vant 4 x 100 meter stafett. Hun deltok igjen i Søramerikansk mesterskap i friidrett 1943, og fikk der gull på 100 meter og i lengdehopp, og hun fikk bronse i høydehopp, bak Ilse Barends og Edith Klempau. I tillegg fikk hun gull på 4 x 100 meter stafett sammen med María Malvicini, Elsa Irigoyen og Ilse Hammerl.Athletics Podium - 1943 South American Champs, besøkt 21. november 2020. Hun vant 80 meter hekk og lengdehopp under Søramerikansk mesterskap i friidrett 1945, og fikk sølv på 100 meter, bak Beatriz Kretschmer. Hun fikk også sølv i høydehopp, der Ilse Barends vant, og hun deltok på Argentinas stafettlag som vant 4 x 100 meter stafett.GBR Athletics - South American Championships (women), besøkt 18. november 2020.

Hun fikk fire nye gullmedaljer under Søramerikansk mesterskap i friidrett 1947. Individuelt vant hun 100 meter, 80 meter hekk og lengdehopp, og hun fikk sølv i høydehopp, der Ilse Barends vant mesterskapet for tredje gang på rad. I tillegg fikk Argentina gull på 4 x 100 meter stafett, der hun løp sammen med Alicia Gomez, Maria Spuhr og Nelida Cajide.Athletics Podium - 1947 South American Champs, besøkt 21. november 2020.

Simonetto de Portela vant en olympiske sølvmedalje i friidrett under Sommer-OL 1948 i London. Hun kom på andreplass i lengdehopp med et hopp på 5,60 meter bak ungarske Olga Gyarmati som vant med resultatet 5,695 meter som var ny olympisk rekord.

 Referanser 

 Eksterne lenker 

  María Malvicini - Athletics Podium

Kategori:Argentinske sprintere
Kategori:Argentinske lengdehoppere
Kategori:Argentinske høydehoppere
Kategori:Medaljevinnere under Sommer-OL 1948
Kategori:Deltakere for Argentina under Sommer-OL 1948
Kategori:Friidrettsutøvere under Sommer-OL 1948
Kategori:Søramerikanske mestere i friidrett
Kategori:Personer fra Buenos Aires
Kategori:Fødsler i 1926
Kategori:Dødsfall i 2011